Suvestinė redakcija nuo 2015-01-01 iki 2017-09-13

Nutarimas paskelbtas: Žin. 2013, Nr. 119-6042; Žin. 2013, Nr.120-0, i. k. 113505ANUTA0003-181

LIETUVOS BANKO VALDYBOS

N U T A R I M A S

DĖL Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo

2013 m. lapkričio 14 d. Nr. 03-181

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890) 42 straipsnio 3 dalies 1 punktu, Lietuvos banko valdyba n u t a r i a:

1. Patvirtinti Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatus (pridedama).

2. Nustatyti, kad šis nutarimas įsigalioja 2014 m. gegužės 1 d.

Valdybos pirmininkas	Vitas Vasiliauskas

PATVIRTINTA

Lietuvos banko valdybos

2013 m. lapkričio 14 d.

nutarimu Nr. 03-181

LIETUVOS BANKO PRIŽIŪRIMŲ FINANSŲ RINKOS DALYVIŲ VADOVŲ IR PAGRINDINES FUNKCIJAS ATLIEKANČIŲ ASMENŲ VERTINIMO NUOSTATAI

I. BENDROSIOS NUOSTATOS

1. Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatuose (toliau – Nuostatai) nustatyti pagrindiniai principai ir procesai, kuriais turi vadovautis Lietuvos banko prižiūrimi finansų rinkos dalyviai ir Lietuvos bankas, vertindami, ar Lietuvos banko prižiūrimų finansų rinkos dalyvių (toliau – finansų rinkos dalyviai) vadovai (toliau – vadovai) ir (arba) pagrindines funkcijas atliekantys asmenys tinka eiti pareigas.

2. Nuostatai taikomi finansų rinkos dalyviams, kurių veiklą reglamentuojančiuose Lietuvos Respublikos teisės aktuose nustatyti vadovų ir (arba) pagrindines funkcijas atliekančių asmenų reputacijos ir (arba) kvalifikacijos ir patirties reikalavimai. Nuostatai finansų konglomerato, kurio papildomą priežiūrą Lietuvos Respublikos įmonių, priklausančių finansų konglomeratui, papildomos priežiūros įstatyme (Žin., 2004, Nr. 120-4433) nustatyta tvarka vykdo Lietuvos bankas, atveju mutatis mutandis taikomi finansų kontroliuojančiajai (holdingo) bendrovei arba mišrios veiklos finansų kontroliuojančiajai (holdingo) bendrovei.

3. Nuostatuose vartojamos sąvokos:

3.1. vadovas – suprantama taip, kaip apibrėžta finansų rinkos dalyvio veiklą reglamentuojančiuose teisės aktuose, kai šias pareigas einančio asmens reputacijai ir (arba) kvalifikacijai ir patirčiai keliami reikalavimai yra nustatyti finansų rinkos dalyvio veiklą reglamentuojančiuose teisės aktuose. Valdybos, stebėtojų tarybos nariai ir administracijos vadovas visada laikomi vadovais;

3.2. pagrindines funkcijas atliekantis asmuo – suprantama kaip finansų rinkos dalyvio darbuotojas ar kitas asmuo, kurio reputacijai ir (arba) kvalifikacijai ir patirčiai keliami reikalavimai yra nustatyti finansų rinkos dalyvio veiklą reglamentuojančiuose teisės aktuose, ir jis nelaikomas vadovu pagal Nuostatų 3.1 punktą, jeigu šios sąvokos finansų rinkos dalyvio veiklą reglamentuojantys teisės aktai neapibrėžia kitaip. Asmenys, atliekantys tik draudimo brokerio arba finansų maklerio funkcijas, nelaikomi pagrindines funkcijas atliekančiais asmenimis;

3.3. vadovų ir pagrindines funkcijas atliekančių asmenų tinkamumo eiti pareigas vertinimo politika – suprantama kaip visuma finansų rinkos dalyvio vidaus dokumentuose numatytų priemonių ir procedūrų, skirtų vertinti, ar vadovai ir pagrindines funkcijas atliekantys asmenys tinka eiti pareigas;

3.4. kitos Nuostatuose vartojamos sąvokos suprantamos taip, kaip jos apibrėžtos finansų rinkos dalyvių veiklą reglamentuojančiuose įstatymuose.

4. Nuostatai parengti atsižvelgus į 2012 m. lapkričio 22 d. Europos bankininkystės institucijos gaires dėl valdymo organo narių ir pagrindines užduotis atliekančių asmenų tinkamumo eiti pareigas vertinimo (angl. Guidelines on the assessment of the suitability of members of the management body and key function holders).

II. finansų rinkos dalyvių atliekamas vertinimas

5. Finansų rinkos dalyviai yra atsakingi už pradinį ir tęstinį vadovų ir pagrindines funkcijas atliekančių asmenų tinkamumo eiti pareigas vertinimą.

6. Finansų rinkos dalyvis, vertindamas, ar vadovai ir (arba) pagrindines funkcijas atliekantys asmenys tinka eiti pareigas, vadovaujasi Nuostatų V, VI ir VII skyriuose nustatytais kriterijais ir finansų rinkos dalyvio patvirtinta vadovų ir (arba) pagrindines funkcijas atliekančių asmenų tinkamumo eiti pareigas politika, jei ją finansų rinkos dalyvis sudaro, ir proporcingumo principu.

7. Finansų rinkos dalyvis vadovo ir (arba) pagrindines funkcijas atliekančio asmens tinkamumą turi įvertinti prieš jam pradedant eiti pareigas ir užfiksuoti vertinimo procesą ir rezultatus.

8. Po tam tikrų Nuostatų V, VI arba VII skyriuose nurodytų įvykių, galinčių turėti įtakos vadovo ir (arba) pagrindines funkcijas atliekančio asmens tinkamumui eiti pareigas, finansų rinkos dalyvis privalo pakartotinai įvertinti vadovų ir (arba) pagrindines funkcijas atliekančių asmenų tinkamumą, kad įsitikintų, jog šie asmenys vis dar yra tinkami eiti savo pareigas. Šiuo atveju gali pakakti įvertinti vadovų ir (arba) pagrindines funkcijas atliekančių asmenų tinkamumą, atsižvelgiant į atitinkamą įvykį arba pokyčius, dėl kurių vertinimas atliekamas pakartotinai.

9. Finansų rinkos dalyvis, nusprendęs, kad asmuo netinka eiti vadovo pareigas ir (arba) atlikti pagrindines funkcijas, šio asmens neskiria į atitinkamas pareigas, o jei toks asmuo jau paskirtas – imasi reikiamų priemonių, kad šis asmuo būtų pakeistas kitu. Finansų rinkos dalyvis, atlikęs pakartotinį vertinimą ir nustatęs, kad vadovas ir (arba) pagrindines funkcijas atliekantis asmuo nebetinkamas eiti pareigas, turi nedelsdamas imtis reikiamų priemonių (pvz., kai kurių arba visų finansų rinkos dalyvių vadovų ir (arba) pagrindines funkcijas atliekančių asmenų mokymas užtikrinant, kad bendros valdymo arba priežiūros organo narių kvalifikacijos ir patirties pakaks tinkamai eiti pareigas; atsakomybės ir funkcijų perskirstymas; tam tikrų asmenų pakeitimas kitais ar kitu) padėčiai ištaisyti.

10. Finansų rinkos dalyvis, imdamasis priemonių Nuostatų 9 punkte nurodytu atveju, turi atsižvelgti į konkrečią situaciją, galimas pasekmes, taikomų priemonių proporcingumą ir galiojančius teisės aktus.

III. finansų rinkos dalyvių vadovų ir pagrindines funkcijas atliekančių asmenų tinkamumo eiti pareigas vertinimo politika

11. Kredito įstaigos ir draudimo įmonės privalo parengti vadovų ir, jei taikoma, pagrindines funkcijas atliekančių asmenų tinkamumo eiti pareigas vertinimo politiką. Kitiems finansų rinkos dalyviams šio skyriaus nuostatos yra rekomenduojamos, bet neprivalomos.

12. Finansų rinkos dalyvio vadovų ir, jei taikoma, pagrindines funkcijas atliekančių asmenų tinkamumo eiti pareigas vertinimo vidaus dokumentuose turi būti aptariami bent šie aspektai:

12.1. komitetas, kitas struktūrinis padalinys arba asmuo, atsakingas už vadovų ir (arba) pagrindines funkcijas atliekančių asmenų vertinimą. Tais atvejais, kai prižiūrimas finansų rinkos dalyvis priklauso finansų konglomeratui, šiame punkte nurodytas komitetas arba struktūrinis padalinys gali būti įsteigtas, o asmuo paskirtas finansų kontroliuojančioje (holdingo) bendrovėje arba mišrią veiklą vykdančioje kontroliuojančioje (holdingo) bendrovėje;

12.2. vidaus procedūros, taikomos vertinant, ar vadovas ir (arba) pagrindines funkcijas atliekantis asmuo tinka eiti pareigas;

12.3. kvalifikacija ir patirtis, taip pat gebėjimai ir įgūdžiai, kuriuos privalo turėti atitinkamas vadovas ir (arba) pagrindines funkcijas atliekantis asmuo;

12.4. informacija ir duomenys, kuriuos vertinamas asmuo privalo pateikti vertinančiam finansų rinkos dalyviui;

12.5. priemonės ir procedūros, pagal kurias Nuostatų 12.1 punkte nurodytas asmuo apie vertinimo, ar vadovas ir (arba) pagrindines funkcijas atliekantis asmuo tinka eiti pareigas, rezultatus informuoja juos renkantį arba skiriantį organą (įskaitant ir visuotinį akcininkų arba narių susirinkimą), ir konkrečioms pareigoms eiti keliami reikalavimai;

12.6. atvejai, kai vadovų ir (arba) pagrindines funkcijas atliekančių asmenų tinkamumas eiti pareigas bus vertinamas pakartotinai, ir priemonės šiems atvejams nustatyti. Šiame punkte nurodytos priemonės turi apimti reikalavimą vadovui ir (arba) pagrindines funkcijas atliekančiam asmeniui pranešti apie bet kokius pokyčius, galinčius turėti įtakos šio asmens tinkamumui eiti pareigas. Finansų rinkos dalyvis turi teisę numatyti pareigą vadovui ir (arba) pagrindines funkcijas atliekančiam asmeniui kasmet pranešti apie visus pokyčius, galinčius turėti įtakos šio asmens tinkamumui eiti pareigas;

12.7. finansų rinkos dalyvio sudaromos galimybės mokytis, jei vadovams ir (arba) pagrindines funkcijas atliekantiems asmenims reikalingas specialus ir (arba) papildomas mokymas ar tobulinimasis.

IV. LIETUVOS BANKO ATLIEKAMAS VERTINIMAS

13. Lietuvos bankas, atlikdamas finansų rinkos dalyvio vadovų ir (arba) pagrindines funkcijas atliekančių asmenų vertinimą, vadovaujasi finansų rinkos dalyvio veiklą reglamentuojančiais teisės aktais, Nuostatų V, VI ir VII skyriuose nustatytais kriterijais ir proporcingumo principu, t. y. atsižvelgia į konkretaus finansų rinkos dalyvio svarbą Lietuvos Respublikos finansų sistemoje, svarbą tarp analogiška veikla besiverčiančių finansų rinkos dalyvių, pareigų, kurias asmuo eina arba į kurias jis siūlomas rinkti ar skirti, reikšmę, įgaliojimus priimti sprendimus ir su jais susijusią riziką ir kitas aplinkybes.

14. Lietuvos bankas atlieka vadovų ir (arba) pagrindines funkcijas atliekančių asmenų tinkamumo eiti pareigas vertinimą teisės aktuose, reglamentuojančiuose konkretaus finansų rinkos dalyvio veiklą, nustatytais atvejais arba tada, kai kyla pagrįstų abejonių dėl konkretaus vadovo ir (arba) pagrindines funkcijas atliekančio asmens tinkamumo eiti pareigas (pvz., vadovas arba finansų rinkos dalyvis nevykdo Lietuvos banko nurodymų, įpareigojimų ar kitų privalomų vykdyti priemonių, finansų rinkos dalyviui ne pirmą kartą taikomos poveikio priemonės ir pan.).

15. Teisės aktuose nustatytais atvejais arba Lietuvos banko prašymu finansų rinkos dalyvis privalo pateikti visą vadovui ir (arba) pagrindines funkcijas atliekančiam asmeniui vertinti reikalingą konkretaus finansų rinkos dalyvio veiklą reglamentuojančiuose teisės aktuose nurodytą informaciją, Lietuvos banko prižiūrimo finansų rinkos dalyvio vadovo ir (arba) pagrindines funkcijas atliekančio asmens anketą (Nuostatų priedas), taip pat finansų rinkos dalyvio atlikto vadovo ir (arba) pagrindines funkcijas atliekančio asmens vertinimo rezultatus, inter alia apimančius visų Nuostatų V, VI ir VII skyriuose nurodytų aplinkybių įvertinimą. Lietuvos banko prašymu finansų rinkos dalyvis privalo pateikti ir kitą vertinant reikšmingą informaciją.

16. Lietuvos bankas, vertindamas, ar vadovas ir (arba) pagrindines funkcijas atliekantis asmuo tinka eiti pareigas, gali rengti pokalbius su šiais asmenimis. Pokalbio metu vertinama vadovo ir (arba) pagrindines funkcijas atliekančio asmens kvalifikacija ir patirtis, žinios, įgūdžiai ir jų taikymas, gebėjimas atlikti su tam tikromis pareigomis siejamas funkcijas, teisės aktų, reglamentuojančių konkretaus finansų rinkos dalyvio veiklą, išmanymas ir kitos Nuostatų VI ir VII skyriuose numatytos aplinkybės. Pokalbis vykdomas Lietuvos banko nustatyta tvarka.

17. Lietuvos banko vykdomo pokalbio metu kilus pagrįstų abejonių dėl vadovo ir (arba) pagrindines funkcijas atliekančio asmens kvalifikacijos ir patirties, Lietuvos bankas turi teisę:

17.1. informuoti apie kilusias abejones finansų rinkos dalyvį ir reikalauti pakartotinai atlikti vadovo ir (arba) pagrindines funkcijas atliekančio asmens tinkamumo vertinimą;

17.2. įpareigoti finansų rinkos dalyvį imtis priemonių, kaip tai numatyta Nuostatų 9 punkte;

17.3. imtis kitų teisės aktuose nustatytų veiksmų.

18. Pokalbio metu nustačius, kad vadovo ir (arba) pagrindines funkcijas atliekančio asmens kvalifikacijos ir patirties nepakanka tinkamai eiti pareigas, teisės aktų nustatyta tvarka Lietuvos bankas prieštarauja šio asmens skyrimui į pareigas, o jei jis jau paskirtas – pripažįsta šį asmenį netinkamu eiti pareigas.

19. Lietuvos bankas, atlikdamas Nuostatų 16 punkte nurodytą vadovo ir (arba) pagrindines funkcijas atliekančio asmens vertinimą, inter alia atsižvelgia į vertinamo asmens gebėjimą priimti sprendimus, strategiją, viziją, finansų rinkos dalyvio strategijos suvokimą, gebėjimą vertinti riziką, mąstymo savarankiškumą, taip pat į kitas savybes, reikalingas konkrečioms pareigoms eiti.

20. Lietuvos bankas gali atsižvelgti į kitų institucijų ar asmenų atliktus to paties asmens vertinimus.

21. Vadovu ir (arba) pagrindines funkcijas atliekančiu asmeniu negali būti asmuo, pateikęs ne visą teisės aktuose nurodytą ir (arba) Lietuvos banko pareikalautą informaciją arba pateikęs neteisingą informaciją.

22. Jei priemonių, kurių finansų rinkos dalyvis ėmėsi pagal Nuostatų 9 punkto nuostatas, nepakanka, Lietuvos bankas gali nurodyti finansų rinkos dalyviui imtis kitų Nuostatų 9 punkte nurodytų priemonių ir (arba) finansų rinkos dalyvio veiklą reglamentuojančių teisės aktų nustatytais atvejais ir tvarka duoti nurodymus atlikti kitus veiksmus ir (arba) priimti sprendimus dėl poveikio priemonių taikymo.

V. REPUTACIJOS VERTINIMO KRITERIJAI

23. Vertinant asmens reputaciją laikoma, kad ji yra nepriekaištinga, jei nėra priešingą informaciją pagrindžiančių įrodymų ir nėra pagrįstos priežasties abejoti asmens reputacija. Reputacija vertinama remiantis visa turima susijusia informacija, neatsižvelgiant į tai, kokioje valstybėje įvyko vertinimui svarbūs įvykiai.

24. Vertinant asmens reputaciją, visais atvejais turi būti vertinama aplinkybių visuma. Atsižvelgiama ir į tas aplinkybes, kurios atskirai vertinant nebūtų laikomos reikšmingomis, tačiau jų visuma kelia pagrįstų abejonių dėl asmens reputacijos.

25. Vertinant asmens reputaciją, atsižvelgiama į asmens teistumo duomenis, nepaisant to, ar teistumas išnyko, taikytas administracines sankcijas, nesvarbu, kada jos paskirtos, kitas asmeniui taikytas poveikio priemones, taip pat į teismo nuosprendžio, nutarties arba kaltinimų pobūdį, skirtą sankciją, nustatytas atsakomybę lengvinančias ar sunkinančias aplinkybes, į teisei priešingos veikos sunkumą, nuo teisei priešingos veikos praėjusį laikotarpį, asmens elgesį minėtu laikotarpiu. Vertinant šiame punkte nurodytas aplinkybes, atsižvelgiama ir į tai, kiek teisės pažeidimas arba taikytos administracinės ar poveikio priemonės yra susijusios su pareigomis, į kurias siūloma skirti vertinamą asmenį.

26. Asmens reputacija nelaikoma nepriekaištinga, jei asmens elgesys verčia pagrįstai abejoti asmens gebėjimu užtikrinti patikimą ir apdairų finansų rinkos dalyvio valdymą.

27. Vertinant asmens reputaciją vertinamos šios aplinkybės:

27.1. teistumas arba pradėtas ikiteisminis tyrimas, ypatingą dėmesį skiriant teistumui už:

27.1.1. nusikalstamą veiką, kuria pažeidžiami bankų ar kitų finansų įstaigų, draudimo veiklą arba finansinių priemonių rinkas reglamentuojantys įstatymai, veiką, susijusią su vertybinių popierių rinkomis ar vertybinių popierių arba mokėjimo priemonėmis, taip pat pažeidžiami kovos su pinigų plovimu, manipuliavimu rinka, prekyba vertybiniais popieriais pasinaudojant viešai neatskleista informacija įstatymai;

27.1.2. su nesąžiningumu ir (arba) sukčiavimu susijusius teisės pažeidimus arba finansinius nusikaltimus;

27.1.3. nusikaltimus mokesčių tvarkai;

27.1.4. kitus teisės pažeidimus, kai pažeidžiami juridinių asmenų veiklą, bankrotą, nemokumą arba vartotojų apsaugą reglamentuojantys teisės aktai;

27.2. šiuo metu atliekami arba anksčiau teisėsaugos ir kitų institucijų atlikti tyrimai ir (arba) vertinamam asmeniui taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų, draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas;

27.3. bet kokių kitų institucijų arba profesinių subjektų atliekami ar anksčiau atlikti tyrimai ir (arba) procesinės ar kitos prievartos priemonės, taikytos asmeniui pažeidus bet kokias teisės aktų ir (arba) vidaus tvarkų nuostatas;

27.4. ar buvo atvejų, kai vertinamas asmuo nebendradarbiavo su Lietuvos banku, priežiūros arba kitomis institucijomis, nepateikė visos būtinos informacijos, pateikė neteisingą informaciją;

27.5. ar vertinamam asmeniui buvo atsisakyta suteikti registraciją, leidimą, narystę ar kokios nors veiklos, verslo arba profesinę licenciją, atvejai, kai ši registracija, leidimas, narystė ar licencija buvo nesuteikta, atšaukta, panaikinta arba sustabdyta, ar priežiūros arba kita kompetentinga institucija kada nors priėmė sprendimą dėl vertinamo asmens pašalinimo iš pareigų, narystės bet kokioje organizacijoje;

27.6. ar vertinamas asmuo buvo atleistas iš darbo ar nušalintas nuo bet kokių atsakingų ar pasitikėjimu pagrįstų pareigų arba panašiu atveju;

27.7. ar vertinamas asmuo kada nors buvo bet kokios institucijos nušalintas nuo vadovavimo juridiniam asmeniui;

27.8. ar yra duomenų, patvirtinančių, kad vertinamas asmuo nevykdo ar nevykdė kreditorinių įsipareigojimų;

27.9. asmeniui priklausančių ar jo valdomų juridinių asmenų arba juridinių asmenų, kurių kvalifikuotą įstatinio kapitalo ir (arba) įstatinio kapitalo dalį jis tiesiogiai ar netiesiogiai valdo arba valdė, finansiniai ir veiklos rezultatai, taip pat vykdomos ar vykdytos restruktūrizavimo, bankroto ar likvidavimo procedūros, atsižvelgiant į tai, ar vertinamas asmuo turėjo įtakos (ir, jei taip, kokios įtakos) aplinkybėms, dėl kurių buvo pradėtas šis procesas;

27.10. ar kada nors buvo paskelbtas arba inicijuotas jo, kaip fizinio asmens, bankrotas;

27.11. ar yra ir (arba) yra buvę civilinių ieškinių, administracinių arba baudžiamųjų bylų, investicijų arba prisiimtos rizikos ir paimtų paskolų, galinčių turėti reikšmingą įtaką asmens finansiniam patikimumui;

27.12. kitas reikšmingas aplinkybes.

28. Tais atvejais, kai Nuostatų 27 punkte nurodytos aplinkybės paaiškėja dėl juridinio asmens, kurio kvalifikuotąją įstatinio kapitalo ar balsavimo teisių arba leidžiančią daryti esminę įtaką finansų maklerio įmonės valdymui dalį tiesiogiai arba netiesiogiai valdo ar valdė vertinamas asmuo, arba kurios vadovu vertinamas asmuo yra ar buvo, atsižvelgiama į vertinamo asmens dalyvavimą (veikimas arba neveikimas), įtaką ir atsakomybę, atsirandant minėtoms aplinkybėms.

VI. KVALIFIKACIJOS IR PATIRTIES VERTINIMO KRITERIJAI

29. Vertinant asmens kvalifikaciją ir patirtį atsižvelgiama tiek į teorines, kartu su išsilavinimu ir kvalifikacijos kėlimu įgytas žinias, tiek į praktinę ankstesnio darbo patirtį. Finansų rinkos dalyviams rekomenduojama atsižvelgti į vertinamo asmens įgytus ir profesine veikla įrodytus įgūdžius bei žinias.

30. Vertinant asmens kvalifikaciją ir patirtį atsižvelgiama į jo išsilavinimo lygį bei pobūdį, išsilavinimo ryšį su finansų rinkos dalyvio, kurio vadovu arba pagrindines funkcijas vykdančiu asmeniu asmuo yra arba siūlomas rinkti ar skirti, taip pat aukštojo mokslo kvalifikacinį laipsnį, darbo stažą finansų rinkos dalyviuose arba kitose įmonėse, atsižvelgiant į jų veiklos pobūdį, mastą bei sudėtingumą ir vertinamo asmens eitas pareigas.

31. Vertinant asmens kvalifikaciją ir patirtį atsižvelgiama į asmens žinias, susijusias su:

31.1. finansų rinkomis;

31.2. priežiūros sistema, riziką ribojančiais ir paslaugų teikimą reglamentuojančiais reikalavimais;

31.3. strateginiu planu ir su tuo, kaip gerai vertinamas asmuo supranta finansų rinkos dalyvio verslo strategiją arba verslo planą ir jų įgyvendinimo procesą;

31.4. rizikos valdymu (finansų rinkos dalyvio ir jo veiklos sričių, už kurias vertinamas asmuo yra atsakingas, pagrindinių rizikos rūšių nustatymu, rizikos vertinimu, stebėjimu, kontrole ir mažinimu);

31.5. veiklos procedūrų veiksmingumo vertinimu ir veiksmingo valdymo, priežiūros bei kontrolės užtikrinimu;

31.6. finansinės informacijos apie finansų rinkos dalyvį supratimu, gebėjimu šios informacijos pagrindu nustatyti svarbiausias problemas ir tinkamų kontrolės bei kitų priemonių taikymu.

32. Valdymo organo narys ir vienasmenis valdymo organas turi turėti pakankamai patirties. Vertinant asmens patirtį, įgytą einant ankstesnes pareigas, atsižvelgiama į:

32.1. darbo stažą;

32.2. įmonės, kurioje eitos atitinkamos pareigos, veiklos pobūdį ir sudėtingumą, taip pat organizacinę struktūrą;

32.3. asmens funkcijas ir kompetenciją, teisę priimti sprendimus ir atsakomybę;

32.4. einant pareigas įgytas specifines žinias apie konkretaus finansų rinkos dalyvio veiklą, taip pat tam, ar gerai asmuo supranta finansų rinkos dalyvio patiriamą riziką;

32.5. pavaldžių darbuotojų skaičių.

33. Stebėtojų tarybos narys turi turėti pakankamai patirties, kad galėtų kritiškai vertinti valdymo organų priimamus sprendimus ir tinkamai prižiūrėti jų darbą. Šios patirties jis gali būti įgijęs eidamas akademines, administracines ar kitokias pareigas ir (arba) valdydamas, prižiūrėdamas arba kontroliuodamas finansų rinkos dalyvio ar kitų juridinių asmenų veiklą. Stebėtojų tarybos nariai turi gebėti įrodyti, kad turi pakankamai specifinių žinių, būtinų norint pakankamai gerai suprasti finansų rinkos dalyvio veiklą ir riziką.

34. Vertinant, ar vadovas ir (arba) pagrindines funkcijas atliekantis asmuo tinka eiti pareigas, vertinamas ne tik konkretaus asmens tinkamumas eiti pareigas, bet ir visa finansų rinkos dalyvio organo, komiteto arba kito struktūrinio padalinio, į kurį renkamas arba skiriamas asmuo, sudėtis. Visi finansų rinkos dalyvio valdybos, stebėtojų tarybos, komiteto arba kito struktūrinio padalinio nariai kartu turi turėti pakankamai su konkretaus finansų rinkos dalyvio veikla susijusios kvalifikacijos ir patirties.

VII. BAIGIAMOSIOS NUOSTATOS

35. Vertinant asmens tinkamumą taip pat vertinami ir kiti vadovui ir (arba) pagrindines funkcijas atliekančiam asmeniui vertinti svarbūs kriterijai, tokie kaip:

35.1. galimi interesų konfliktai;

35.2. galimybės skirti pakankamai laiko darbui finansų rinkos dalyvyje;

35.3. asmens nepriklausomumas ir sugebėjimas eiti pareigas savarankiškai bei išvengti nederamos kitų asmenų įtakos.

36. Vertinant asmens nepriklausomumą atsižvelgiama į:

36.1. asmens einamas arba anksčiau eitas pareigas finansų rinkos dalyvyje arba kituose juridiniuose asmenyse;

36.2. asmens asmeninius, profesinius arba kitokio pobūdžio ekonominius ryšius su to paties finansų rinkos dalyvio, jo patronuojančiosios įmonės ar patronuojamųjų įmonių organų nariais ar administracija, finansų rinkos dalyvį kontroliuojančiais akcininkais, patronuojančiąja ar patronuojamąja įmonėmis;

36.3. kitas aplinkybes, dėl kurių kyla ar gali kilti interesų konfliktas ir kurios gali turėti įtakos vadovo ir (arba) pagrindines funkcijas atliekančio asmens nuomonei ar priimamiems sprendimams.

_________________

Lietuvos banko prižiūrimų finansų rinkos

dalyvių vadovų ir pagrindines funkcijas

atliekančių asmenų vertinimo nuostatų

priedas

LIETUVOS BANKO PRIŽIŪRIMO FINANSŲ RINKOS DALYVIO VADOVO IR PAGRINDINES FUNKCIJAS ATLIEKANČIO ASMENS ANKETA

|_|_|_|_|-|_|_|-|_|_|

(data)

(I. Anketos 1 punktas pildomas didžiosiomis raidėmis, tarp žodžių paliekama po vieną laisvą langelį.

II. Anketos punktuose, kur atsakymas gali būti „taip“ arba „ne“, ženklu „X“ pažymimas tinkantis laukelis. Jeigu atsakymas yra „taip“, paliktose laisvose vietose arba lentelėse pateikiama prašoma informacija ir paaiškinimai. Jeigu atsakymas yra „ne“, paliktos laisvos vietos arba lentelės nepildomos.

III. Anketos punktuose, kuriuose prašoma nurodyti datas, datos įrašomos nurodant metus ir mėnesį, pvz., „1990-10–1991-03“. Jeigu reikia, gali būti nurodoma tikslesnė data, papildomai nurodant dieną ar dienas, pvz., „1998-10-12–17“ arba „1998-10-25–11-03“ ir pan.

IV. Jeigu pildant anketą neužtenka vietos visai norimai informacijai pateikti, gali būti pildomas anketos priedas.)

1. Vardas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

2. Pavardė	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

3. Buvusi pavardė (jei keitėsi) |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

4. Asmens kodas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

5. Gimimo data	|_|_|_|_|-|_|_|-|_|_|

6. Gimimo vieta:

6.1. Valstybė |_|_|_|_|_|_|_|_|_|_|_|_|_|_|_|_|_|_|_|_| 6.2. Savivaldybė |_|_|_|_|_|_|_|_|_|_|_|_|_|_|_|

6.3. Miestas	|_|_|_|_|_|_|_|_|_|_|_|_|_|_|_|_|_|_|_|_|

7. Pilietybė	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

8. Paso  arba asmens tapatybės kortelės 

(pažymėti vieną)

8.1. Numeris	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

8.2. Išdavimo data |_|_|_|_|-|_|_|-|_|_| 8.3. Galiojimo data iki |_|_|_|_|-|_|_|-|_|_|

8.4. Išdavusi institucija |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

8.5. Valstybė	|_|_|_|_|_|_|_|_|_|_|_|_|_|_|_|_|_|_|_|_|

9. Gyvenamosios vietos adresas:

9.1. Valstybė |_|_|_|_|_|_|_|_|_|_|_|_|_|_|_|_|_|_|_|_| 9.2. Savivaldybė |_|_|_|_|_|_|_|_|_|_|_|_|_|_|_|

9.3. Miestas |_|_|_|_|_|_|_|_|_|_|_|_|_|_|_|_|_|_|_|_| 9.4. Gatvė |_|_|_|_|_|_|_|_|_|_|_|_|_|_|_|_|_|_|_|

9.5. Namo numeris |_|_|_|_|_|_|	9.6. Buto numeris |_|_|_|_|_|_|_|_|_|_|_|_|_|_|_|_|

9.7. Pašto kodas |_|_|_|_|_|_|_|_|_|_|_|_|_|_|_|_|_|_|

10. Adresas korespondencijai (jei skiriasi nuo gyvenamosios vietos adreso):

10.1. Valstybė |_|_|_|_|_|_|_|_|_|_|_|_|_|_|_|_|_|_|_|_| 10.2. Savivaldybė |_|_|_|_|_|_|_|_|_|_|_|_|_|

10.3. Miestas |_|_|_|_|_|_|_|_|_|_|_|_|_|_|_|_|_|_|_|_| 10.4. Gatvė |_|_|_|_|_|_|_|_|_|_|_|_|_|_|_|_|_|

10.5. Namo numeris |_|_|_|_|_|_|	10.6. Buto numeris |_|_|_|_|_|_|_|_|_|_|_|_|_|_|_|

10.7. Pašto kodas |_|_|_|_|_|_|_|_|_|_|_|_|_|_|_|_|_|_|

11. Telefonas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

12. Mobilusis telefonas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

13. Elektroninis paštas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

14. Finansų rinkos dalyvio, kuriame ketinama eiti pareigas, pavadinimas

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

15. Pretenduojamos eiti arba einamosios pareigos

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

16. Išsilavinimas (ženklu „X“ pažymimas atitinkamas 16.1–16.5 punktas, kuriame nurodytas įgytas išsilavinimas. Lentelės 1 stulpelyje nurodomas mokymosi įstaigos pavadinimas, 2 stulpelyje – įgytas kvalifikacijos laipsnis (profesinė kvalifikacija), 3 stulpelyje nurodomas mokymosi laikotarpis):

16.1. aukštasis 	16.2. nebaigtas aukštasis 	16.3. specialusis vidurinis 
16.4. vidurinis 	16.5. kita 

Pažymėjus 16.5 punktą, prašome paaiškinti:

...

...

...

...

Mokymosi įstaiga	Kvalifikacijos laipsnis (profesinė kvalifikacija)	Mokymosi laikotarpis (pradžia–pabaiga)

17. Kalbų mokėjimas (silpnai, vidutiniškai, gerai, labai gerai):

Kalba	Kalbėjimas	Rašymas	Supratimas
Lietuvių
Anglų
Kitos

18. Ar kėlėte kvalifikaciją per pastaruosius 5 metus (nurodomi kursai, stažuotės ir pan., duomenys surašomi atvirkštine chronologine tvarka):

Taip  Ne 

Organizacija	Tema	Kvalifikacija kelta (pradžia–pabaiga)

19. Einamosios pareigos anketos pildymo dieną:

Eilės Nr.	Įmonės, įstaigos arba organizacijos pavadinimas	Pareigos	Data, nuo kada pradėtos eiti pareigos
1.
2.
3.
4.
5.
...

20. Darbo veikla per paskutiniuosius 10 metų (nurodoma atvirkštine chronologine tvarka, be 19 punkte nurodytos informacijos):

Eilės Nr.	Įmonės, įstaigos arba organizacijos pavadinimas	Pareigos	Pareigų ėjimo pradžios ir pabaigos datos (mėnesių tikslumu)	Priežastys, dėl kurių nustojote eiti pareigas
1.
2.
3.
4.
5.
6.
7.
8.
9.
...

21. Nurodykite, kokių specifinių žinių (pvz., žinios, susijusios su finansų rinkomis, jų priežiūros sistema, riziką ribojančiais ir paslaugų teikimą reglamentuojančiais reikalavimais, rizikos valdymu, veiklos procedūrų veiksmingumo vertinimu ir veiksmingo valdymo, priežiūros ir kontrolės užtikrinimu, kitos specifinės žinios), kurios padėtų Jums einant pareigas finansų rinkos dalyvyje, įgijote eidamas 19 arba 20 punktuose nurodytas pareigas (nurodykite punkto ir lentelės numerį, pvz., 19-1 arba 20-3):

...

...

...

...

...

...

22. Nurodykite, kiek laiko galėsite skirti darbui šios anketos 14 punkte nurodytame finansų rinkos dalyvyje, kuriame pretenduojate eiti arba jau einate pareigas (nurodykite valandų skaičių per savaitę, jei reikia paaiškinkite, atsižvelgiant į šios anketos 19 punkte pateiktą atsakymą):

...

...

...

...

...

...

23. Ar buvote teistas arba Jūsų atžvilgiu yra ir (arba) yra buvęs pradėtas ikiteisminis tyrimas už padarytą nusikaltimą arba baudžiamąjį nusižengimą, nepaisant to, ar teistumas išnyko (nurodomi Lietuvos Respublikos ar užsienio valstybės baudžiamojo kodekso ar kito panašaus užsienio valstybės įstatymo straipsniai, pagal kuriuos asmuo buvo teistas; data, kada buvo nuteistas; trumpai aprašoma nusikalstama veika):

Taip  Ne 

...

...

...

...

...

...

24. Ar juridinis asmuo, kurio dalyviu arba vadovu Jūs esate ar buvote, buvo teistas arba jo atžvilgiu yra ir (arba) yra buvęs pradėtas ikiteisminis tyrimas už padarytą nusikaltimą arba baudžiamąjį nusižengimą, nepaisant to, ar teistumas išnyko (nurodomi Lietuvos Respublikos ar užsienio valstybės baudžiamojo kodekso ar kito panašaus užsienio valstybės įstatymo straipsniai, pagal kuriuos asmuo buvo teistas; data, kada buvo nuteistas; trumpai aprašoma nusikalstama veika):

Taip  Ne 

...

...

...

...

...

...

25. Ar Jūsų atžvilgiu teisėsaugos arba kitos institucijos (įskaitant, bet neapsiribojant priežiūros institucijomis) vykdo ar vykdė tyrimus, ar Jums taikytos procesinės ar kitos prievartos priemonės, administracinės sankcijos ar poveikio priemonės, pažeidus bet kokias teisės aktų arba vidaus tvarkų nuostatas (nurodomas tikslus teisėsaugos ar kitos institucijos pavadinimas, teisės aktai ir jų straipsniai, dėl kurių pažeidimo atliekami ar atlikti tyrimai arba taikytos procesinės ar kitos prievartos priemonės, administracinės sankcijos arba poveikio priemonės):

Taip  Ne 

...

...

...

...

...

...

26. Ar dėl juridinio asmens, kurio dalyviu arba vadovu Jūs esate ar buvote, teisėsaugos arba kitos institucijos (įskaitant, bet neapsiribojant priežiūros institucijomis) atlieka ar atliko tyrimus, ar Jums taikytos procesinės ar kitos prievartos priemonės, administracinės sankcijos ar poveikio priemonės, pažeidus bet kokias teisės aktų arba vidaus tvarkų nuostatas (nurodomas tikslus teisėsaugos ar kitos institucijos pavadinimas, teisės aktai ir jų straipsniai, dėl kurių pažeidimo atliekami ar atlikti tyrimai arba taikytos procesinės ar kitos prievartos priemonės, administracinės sankcijos arba poveikio priemonės):

Taip  Ne 

...

...

...

...

...

...

27. Ar buvo atvejų, kai Jūs arba juridinis asmuo, kurio dalyviu arba vadovu Jūs esate ar buvote, nebendradarbiavo su Lietuvos banku, priežiūros arba kitomis institucijomis, nepateikė visos būtinos informacijos, pateikė neteisingą informaciją:

Taip  Ne 

...

...

...

...

...

...

28. Ar kada nors kreipėtės vienas arba būdamas susijusių asmenų grupėje dėl leidimo steigti juridinį asmenį, būti juridinio asmens dalyviu, įsigyti ir (ar) valdyti 10 procentų dydžio ar didesnę juridinio asmens įstatinio kapitalo (ir) arba balsavimo teisių dalį į kurią nors Lietuvos Respublikos ar užsienio valstybės atitinkamą instituciją (aprašomas leidimo, dėl kurio kreiptasi, turinys; nurodomas valstybės, kurioje kreiptasi su prašymu išduoti leidimą, pavadinimas; kaip pateiktas prašymas – asmeniškai ar dalyvaujant grupėje; institucijos, išduodančios leidimą, pavadinimas; priimtas sprendimas dėl prašymo):

Taip  Ne 

...

...

...

...

...

...

...

...

29. Ar Jums arba juridiniam asmeniui, kurio dalyviu arba vadovu Jūs esate ar buvote, kada nors buvo atsisakyta suteikti registraciją, leidimą, narystę ar kokios nors veiklos, verslo arba profesinę licenciją, atvejai, kai ši registracija, leidimas, narystė ar licencija buvo nesuteikta, atšaukta, panaikinta arba sustabdyta (nurodomas tikslus institucijos ar organizacijos pavadinimas, data, priežastys):

Taip  Ne 

...

...

...

...

...

...

...

...

30. Ar Jūs buvote atleistas iš darbo arba pasitikėjimu pagrįstų pareigų dėl Jūsų kaltės arba teisės aktų nustatytais atvejais darbdavys buvo įpareigotas nutraukti darbo sutartį su Jumis? (nurodomas tikslus institucijos, organizacijos ar kito sprendimą priėmusio asmens pavadinimas, data, priežastys):

Taip  Ne 

...

...

...

...

...

...

31. Ar Jums buvo taikytos drausminės nuobaudos? (nurodomas tikslus institucijos, organizacijos ar kito sprendimą priėmusio asmens pavadinimas, data, priežastys)

Taip  Ne 

...

...

...

...

...

...

32. Ar juridinis asmuo, kurio dalyviu ar vadovu Jūs esate ar buvote, buvo nušalintas nuo bet kokių pasitikėjimu pagrįstų pareigų arba jam buvo taikytos drausminės nuobaudos (nurodomas tikslus institucijos, organizacijos ar kito sprendimą priėmusio asmens pavadinimas, data, priežastys):

Taip  Ne 

...

...

...

...

...

...

33. Ar kada nors Jums, kai turėjote juridinio asmens įstatinio kapitalo (ir) arba balsavimo teisių dalį, buvo sustabdyta ir (arba) atšaukta balsavimo teisė (nurodomas juridinio asmens pavadinimas, buveinės adresas ir turėta įstatinio kapitalo ir (arba) balsavimo teisių dalis; kada, kurioje valstybėje, kokia institucija priėmė sprendimą):

Taip  Ne 

...

...

...

...

...

...

34. Ar kada nors buvo paskelbtas ar inicijuotas Jūsų, kaip fizinio asmens, bankrotas (nurodykite datą, aplinkybes, savo veiksmus siekiant išvengti neigiamų pasekmių, po procedūrų likusių nepatenkintų kreditorinių reikalavimų dydį):

Taip  Ne 

...

...

...

...

...

...

35. Ar juridinio asmens, kurio kvalifikuotą įstatinio kapitalo dalį Jūs tiesiogiai ar netiesiogiai valdote ar valdėte arba kuriam vadovaujate ar vadovavote, finansiniai ir veiklos rezultatai per pastaruosius 3 metus yra buvę neigiami (patyrė nuostolių), jam vykdomos ar vykdytos restruktūrizavimo, bankroto ir likvidavimo procedūros (nurodykite aplinkybes, savo veiksmus siekiant išvengti neigiamų pasekmių, po procedūrų likusių nepatenkintų kreditorinių reikalavimų dydį ir kitas, Jūsų manymu, reikšmingas aplinkybes):

Taip  Ne 

...

...

...

...

...

...

36. Ar yra ir (arba) yra buvę Jums arba juridiniam asmeniui, kurio dalyviu arba vadovu Jūs esate ar buvote, civilinių ieškinių, administracinių arba baudžiamųjų bylų, investicijų arba prisiimtos rizikos ir paimtų paskolų, galinčių turėti reikšmingą įtaką finansinio patikimumo vertinimui:

Taip  Ne 

...

...

...

...

...

...

37. Ar esate juridinių asmenų dalyviu (įskaitant ir netiesioginį dalyvavimą):

Taip  Ne 

Juridinio asmens pavadinimas ir kodas	Juridinio asmens buveinės adresas	Turimų teisių į įstatinį kapitalą (ir) arba balsavimo teisių dalį dydis nominaliąja verte ir procentais

38. Nurodykite juridinius asmenis, kurių dalyviu (-iais) yra Jūsų sutuoktinis (sugyventinis), tėvai, vaikai, broliai, seserys; sutuoktinio (sugyventinio) broliai, seserys yra įgiję teisių į juridinio asmens, įstatinio kapitalo (ir) arba balsavimo teisių dalį (įskaitant ir netiesioginį dalyvavimą):

Taip  Ne 

Asmens vardas, pavardė ir giminystės ryšys	Juridinio asmens pavadinimas	Juridinio asmens buveinės adresas	Turimų teisių į įstatinį kapitalą (ir) arba balsavimo teisių dalį dydis nominaliąja verte ir procentais

39. Ar turite privačių interesų finansų rinkos dalyvyje, nurodytame šios anketos 14 punkte (nurodykite prašomus duomenis apie privačius interesus finansų rinkos dalyvyje. Privatūs interesai finansų rinkos dalyvyje – asmens, pildančio anketą (jo atstovaujamo ar su juo bet kokiais kitais ryšiais susijusio fizinio ar juridinio asmens), asmeninis turtinis ar neturtinis suinteresuotumas, galintis turėti ar turintis įtakos finansų rinkos dalyvio, nurodyto šios anketos 14 punkte, veiklai ir valdymui (pavyzdžiui, giminaičiai yra finansų rinkos dalyvio vadovai arba atlieka pagrindines funkcijas). Jeigu privatūs interesai kredito įstaigoje nesusiję su trečiaisiais asmenimis, pildomas tik 3 stulpelis):

Taip  Ne 

Juridinio asmens pavadinimas ir (ar) fizinio asmens vardas ir pavardė, dėl kurio pasireiškia privatus interesas, vardas, pavardė	Ryšio su asmeniu, dėl kurio pasireiškia privatus interesas, apibūdinimas	Turtinio ir (ar) neturtinio privataus intereso kredito įstaigoje aprašymas

40. Ar turite finansinių įsipareigojimų (prievolių) finansų rinkos dalyviui, kurio vadovu pretenduojate tapti (esate):

Taip  Ne 

Finansinių įsipareigojimų (prievolių) aprašymas	Suma, Eur

Punkto pakeitimai:

Nr. 03-231, 2014-10-30, paskelbta TAR 2014-11-04, i. k. 2014-15692

41. Ar kada nors kompetentingos Lietuvos Respublikos ar užsienio valstybės institucijos vertino Jūsų reputaciją, taip pat įgytą kvalifikaciją arba patirtį (nurodoma, kada, kurioje valstybėje, kokia institucija tai vertino, koks buvo vertinimo tikslas, vertinimo rezultatai):

Taip  Ne 

...

...

...

...

...

...

42. Ar piktnaudžiaujate ir (arba) piktnaudžiavote psichotropinėmis, narkotinėmis, toksinėmis medžiagomis ar alkoholiu:

Taip  Ne 

...

...

...

...

...

...

43. Ar anketa turi priedą su paaiškinimais arba papildoma informacija (jeigu atsakymas „taip“, 33 punkte nurodomas priedo lapų skaičius):

Taip  Ne 

44. Prie anketos pridedamas priedas, |_|_|.

(lapų skaičius)

45. Aš, toliau pasirašęs, patvirtinu, kad visa anketoje ir jos prieduose pateikta reikalaujama informacija bei duomenys yra išsamūs ir teisingi. Esu pasirengęs pateikti visus kitus dokumentus, duomenis ir informaciją bei paaiškinimus, kurių pareikalaus Lietuvos bankas ir (arba) šios anketos 14 punkte nurodytas finansų rinkos dalyvis, vertindamas, ar mano kandidatūra atitinka vadovams ar pagrindines funkcijas atliekantiems asmenims keliamus reikalavimus. Aš, toliau pasirašęs, patvirtinu, kad suprantu, jog Lietuvos bankas ir (arba) šios anketos 14 punkte nurodytas finansų rinkos dalyvis Lietuvos Respublikos įstatymų nustatyta tvarka gali tikrinti mano pateiktus duomenis ir informaciją, tam neprieštarauju ir sutinku, kad Lietuvos bankas ir (arba) šios anketos 14 punkte nurodytas finansų rinkos dalyvis rinktų visą reikalingą informaciją apie mane, taip pat ir susijusią su mano asmeniu, įskaitant ypatingus asmens duomenis, ne tik šios anketos pateikimo metu, bet ir man einant šios anketos 15 punkte nurodytas pareigas šios anketos 14 punkte nurodytame finansų rinkos dalyvyje. Aš, toliau pasirašęs, patvirtinu, kad žinau, jog Lietuvos bankas ir (arba) šios anketos 14 punkte nurodytas finansų rinkos dalyvis mano pateiktiems duomenims ir informacijai tikrinti gali pasitelkti atitinkamas Lietuvos Respublikos ir užsienio valstybių institucijas, kurioms įstatymų nustatyta tvarka gali būti atskleista Lietuvos bankui ir (arba) šios anketos 14 punkte nurodytam finansų rinkos dalyviui mano pateikta informacija ir duomenys.

______________________________________

(vardas, pavardė ir parašas)

_________________

Pakeitimai:

1.

Lietuvos bankas, Nutarimas

Nr. 03-231, 2014-10-30, paskelbta TAR 2014-11-04, i. k. 2014-15692

Dėl Lietuvos banko valdybos 2013 m. lapkričio 14 d. nutarimo Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“ pakeitimo